Diari Oficial de la Generalitat Valenciana


Sumari del DOGV 8425, del 16-11-2018 (2018/10352)

Notificació de la sentència dictada en el procediment ordinari número 208/2017.
-------------------------------------------------------------------------------

### Dades del document

Número de DOGV
:   8425

Data del DOGV
:   16-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10721


Organisme emissor
:   Jutjat de Primera Instància i Instrucció número 2 de Vila-real

Tipus de document
:   Edicte

Notificació de la sentència dictada en el procediment ordinari número 208/2017. [2018/10911]  
Procediment ordinari número 208/2017  
Demandant o executant: PSA Financial Services Spain EFC, SA.  
Procurador: Jesús Rivera Huidobro.  
Part demandada o executada: Joaquín Escrig Fandos.  
En el procediment de referència s'ha dictat una resolució que literalment és com segueix:  
  
«Sentencia número 76/2018  
Vila-real, 5 de juliol de 2018  
María Eugenia Gozalbo Serer, jutgessa del Jutjat de Primera Instància i Instrucció número 2 de Vila-real, he vist les actuacions de judici ordinari per reclamació d'una quantitat número 208/2017, instades per PSA Financial Services Spain, EFC, SA, en qualitat de demandant; actua sota la representació del procurador Jesús Rivera Huidobro i amb l'assistència lletrada de Patricia Sierra Llabería contra Joaquín Escrig Fandos, en qualitat de demandat i en situació de rebel·lia, i resolc de conformitat amb els següents:  
Antecedents de fet  
Primer. El procurador Jesús Rivera Huidobro, actuant en nom i representació de PSA Financial Services Spain, EFC, SA, va presentar una demanda de reclamació d'una quantitat en virtut del contracte de préstec per a l'adquisició d'un bé moble. Sol·licitant que es condemne al pagament de les quantitats degudes, que pugen a la suma total de 22.220,07 euros més els interessos legals que l'esmentada suma produïsca i tot això amb expressa condemna en costes.  
Segon. Per decret s'admet a tràmit la demanda, i aquesta es tramesa a la part demandada, perquè conteste a aquesta en el termini de vint dies.  
Transcorregut el termini sense que per la part demandada (la qual va ser degudament citada a través d'edictes) es contestara a aquesta, va ser declarada en rebel·lia per providència i es va assenyalar data, per a la celebració de l'audiència prèvia, el dia 5 de juliol de 2018.  
El dia assenyalat es va celebrar aquesta, i únicament va acudir la part demandant, que va proposar, com a únic mitjà de prova, la documental, que van ser admeses i, fent ús de la facultat que m'atorga l'article 429.8 de la Llei d'Enjudiciament Civil, van quedar les actuacions vistes per a sentència.  
Tercer. En la substanciació d'aquest judici, s'han observat les prescripcions legals i la resta de pertinent aplicació.  
Fonaments de dret  
Primer. En aquest plet, la part actora, en la seua demanda, exercita l'acció en reclamació de les quanties que se li deuen, en virtut de contracte de préstec de finançament comprador de béns mobles formalitzat a través de la pòlissa número 2.057.383.934, en data de 25 de febrer de 2015, firmada i degudament subscrita entre Finance Banque PSA, de la qual, l'actora és una societat segregada, i Joaquín Escrig Fandos, com a prestatari (document número 3 de la demanda). En virtut del contracte indicat, es finança l'adquisició, per part del demandat, d'un turisme, i s'estableix l'amortització d'aquest de forma mensual en 84 quotes.  
  
L'import del deute reclamat es correspon amb el total de les sumes que es deuen per la falta de pagament de 5 quotes, acció aquesta que faculta el banc per a instar la resolució del contracte, i que puja a 22.220,07 euros de principal i els interessos pactats, tal com figuren en l'esmentada pòlissa.  
L'article 1091 del Codi Civil disposa que: ?Les obligacions que naixen dels contractes tenen força de llei entre les parts contractants, i han de complir-se d'acord amb aquests?. I per tant, en aquest cas, havent-se celebrat entre les parts litigants un contracte de préstec definit en l'article 1740 en relació amb l'article 1753 del Codi Civil, i havent-hi la part actora complit amb la seua obligació de posar la quantitat sol·licitada pel demandant a la seua disposició i que aquest ha adquirit el vehicle objecte del préstec indicat i per tant aquest està en el seu àmbit possessori, i incomplida per aquesta part l'obligació contreta de pagar les primes mensuals, atés que ha deixat de pagar les quotes indicades, per no tindre fons en el compte associat, és pel que ha d'aplicar-se plenament la clàusula de l'esmentat contracte de préstec que faculta el banc a donar per vençut el contracte i reclamar el pagament de les quanties degudes.  
La realitat de la suma deguda s'acredita a través de la documental aportada juntament amb la demanda, per tot això que s'ha exposat, he de condemnar Joaquín Escrig Fandos al pagament de l'esmentada quantitat.  
Segon. La incompareixença de la part demandada a l'acte de la vista, produeix l'efecte previst en l'article 442 de la nostra llei processal civil, que no és un altre que la declaració en rebel·lia per no compareixença de la part en forma en la data assenyalada en la citació, com disposa l'article 496 de la Llei d'enjudiciament civil, sense que es considere admissió dels fets, excepte en els casos en què la llei expressament dispose el contrari. En aquest supòsit, l'existència del deute i en la quantia reclamada queda corroborat per la documental aportada a l'acte del juí, a la que he fet menció en el fonament primer. Basant-se en l'anteriorment exposat i atés el valor de prova plena que l'article 326 de la Llei d'enjudiciament civil, remetent-se a l'article 319 de l'esmentat cos legal, dóna als documents privats l'autenticitat del qual no haja sigut impugnada, respecte al fet, acte o estat de coses que documenten, he de declarar l'existència del deute i condemnar el demandat al pagament d'aquesta.  
Tercer. El demandant, per a entendre totalment satisfeta la seua pretensió, sol·licita l'expressa condemna en costes de la part demandada. L'article 394 de la Llei d'enjudiciament civil acull, amb vista a la seua imposició, el criteri del venciment, llevat que s'aprecie que el cas presenta seriosos dubtes de fet o de dret, dubtes que, en aquest cas, estan totalment dissipats, ja que el demandant exercita una pretensió totalment legitima actuant en tot moment d'acord amb les normes de la bona fe, havent sigut totalment estimades totes les seues pretensions. Per la qual cosa procedeix imposar el pagament de les costes processals a la part demandada.  
Vistos els preceptes legals esmentats i tots els altres que hi són aplicables de manera general i pertinent al cas  
Dispose  
Estime íntegrament la demanda formulada pel procurador Jesús Rivera Huidobro actuant en nom i representació de PSA Financial Services Spain EFC, SA, i condemne Joaquín Escrig Fandos al pagament de 22.220,07 euros en concepte de principal, més els interessos legals que la quantitat indicada produïsca, així com al pagament de les costes processals.  
Notifiqueu aquesta resolució a les parts en la forma prevista per la llei.  
Aquesta resolució no és ferma i contra aquesta es pot interposar un recurs d'apel·lació en el termini de vint dies a comptar des de l'endemà de la seua notificació davant de l'Audiència Provincial.  
Aquesta és la meua sentència, de la qual s'expedirà un testimoniatge perquè s'unisca a les actuacions, que pronuncie, mane i firme.»  
Publicació. Llegida i publicada va ser l'anterior sentència per María Eugenia Gozalbo Serer, magistrada-jutgessa que la va dictar, mentre celebrava audiència pública el mateix dia de la seua promulgació. En done fe.  
I com a conseqüència de l'ignorat parador de Joaquín Escrig Fandos, s'estén i publica aquest edicte per a notificar-li la resolució assenyalada.  
  
Vila-real, 23 d'octubre de 2018.- El lletrat de l'Administració de justícia: Pablo Campayo Soler.